**Ügy típusa:** Működési engedély

**Jogszabály:**

* a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény
* a kereskedelemről szóló 2005. évi CLXIV. törvény
* a kereskedelmi tevékenységek végzésének feltételeiről szóló 210/2009. (IX.29.) rendelet

**Fontos tudnivalók:**

A kereskedelmi tevékenységek végzésének feltételeiről szóló 210/2009. (IX.29.) rendelete alapján kizárólag üzletben forgalmazható termékkörök forgalomba hozatala működési engedély köteles (a Kormány rendelet 3. melléklete) ezek:

* a kémiai biztonságról szóló törvény szerinti veszélyes anyagok és keverékek, kivéve a jövedéki adóról szóló törvény szerinti tüzelő-, fűtőanyag célú gázolaj, LPG és az üzemanyag;
* az egyes festékek, lakkok és járművek javító fényezésére szolgáló termékek szerves oldószer tartalmának szabályozásáról szóló kormányrendelet hatálya alá tartozó termékek;
* állatgyógyászati készítmények és hatóanyagaik;
* fegyver, lőszer, robbanó- és robbantószer, gázspray, pirotechnikai termék, a polgári célú pirotechnikai tevékenységekről szóló kormányrendelet szerinti 1., 2. és 3. pirotechnikai osztályba tartozó termékek, az ott meghatározott kivételekkel;
* növényvédő szerek és hatóanyagaik;
* nem veszélyes hulladék;
* az Országos Tűzvédelmi Szabályzat szerint robbanásveszélyes osztályba tartozó anyag, kivéve a jövedéki adóról szóló törvény szerinti tüzelő-, fűtőanyag célú gázolaj, LPG és az üzemanyag.

A kérelemhez csatolandó:

- **nincs** illeték

* **nincs** Népegészségügyi Intézet részére befizetett szakhatósági díj
* nem a kérelmező tulajdonában lévő üzlet esetében az üzlet használatának jogcímére (bérlet stb.) vonatkozó igazoló okirat
* haszonélvezet esetén - ha nem a tulajdonos vagy a haszonélvező a kérelmező - haszonélvező hozzájárulását igazoló okirat
* közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okirat
* aláírási címpéldány, vállalkozói igazolvány
* vásárlók könyve

Ügyintézési idő: 21 nap

**letölthető:** http://www.vecses.hu/polgarmesteri-hivatal/igazgatasi\_osztaly

**Ügyintézés helye:** Polgármesteri Hivatal Igazgatási Osztály I. emelet 9 szoba

**Ügyintéző neve, elérhetőségei:** Kovács Zoltánné

tel.: 06-29-555-220, fax: 06-29-352-009, igazgatas@vecses.hu